Source: https://www.epi.sk/clanok-z-titulky/druhy-pomoci-statu-podnikatelom-a-zamestnavatelom-na-riesenie-nasledkov-ochorenia-covid-19-aktepi.htm
Timestamp: 2020-07-15 06:02:23+00:00
Document Index: 1045644

Matched Legal Cases: ['§ 142', '§ 142', '§ 293', '§ 38', '§ 20', '§ 21', '§ 2']

Ekonomické právne informácie - Druhy pomoci štátu podnikateľom a zamestnávateľom na riešenie následkov ochorenia COVID-19
Prehľad základných opatrení, ktorými štát pomáha podnikateľom a SZČO pri znižovaní dopadov koronavírusu.
A. Finančné príspevky štátu
Tzv. prvá sociálna pomoc – z. č. 63/2020 Z. z.:
Zákon č. 63/2020 Z. z., ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony
Zákon upravuje čerpanie nemocenskej dávky aj ošetrovného, ktoré bude môcť byť rodičom poskytnuté za všetky dni počas uzatvorenia školských a predškolských zariadení, nie iba za 10 dní. Zákon podáva pomocnú ruku aj zamestnávateľom, aby v čase zavedených opatrení, akými je napríklad karanténa, nemuseli znižovať stavy zamestnancov.
Pre podrobnejšie informácie odporúčame články:
Štyri vládne opatrenia pre podporu udržania zamestnanosti v čase vyhlásenej mimoriadnej situácie, núdzového stavu a výnimočného stavu v súvislosti s covid-19
Aktuálne k novým opatreniam v sociálno-ekonomickej oblasti - zmeny zákonom č. 66/2020 Z. z.
Tzv. druhá sociálna pomoc: Príspevok na udržanie pracovných miest/výpadky tržieb
Subjekty, ktorých sa tzv. druhá sociálna pomoc týka:
A. Zamestnávatelia, vrátane SZČO, ktorí sú zamestnávateľmi a museli svoje prevádzky zatvoriť
na základe rozhodnutia ÚVZ SR
príspevok na mzdu zamestnanca vo výške 80 % jeho priemerného zárobku, najviac vo výške 1 100 eur.
Podmienkou je udržanie pracovného miesta aj po skončení krízového obdobia. Príspevok sa poskytuje na zamestnanca, ktorému zamestnávateľ alebo SZČO nemôže prideľovať prácu z dôvodu prekážky na strane zamestnávateľa (§ 142 Zákonníka práce).
Úrady práce, sociálnych vecí a rodiny prijímajú ich žiadosti od 6. apríla 2020 od 12:00
B. SZČO ktoré museli svoje prevádzky zatvoriť na základe rozhodnutia ÚVZ SR
C. SZČO, ktorým poklesli tržby o najmenej 20 % (resp. 10 % v marci)
príspevok na náhradu straty príjmu zo samostatnej zárobkovej činnosti.
Podľa materiálu s názvom Návrh podmienok projektu podpory udržania zamestnanosti v čase vyhlásenej mimoriadnej situácie, núdzového stavu alebo výnimočného stavu a odstránením ich následkov schváleného uznesením vlády č. 178/2020 zo dňa 31. marca:
Za samostatne zárobkovo činnú osobu sa na účely poskytnutia príspevku považuje fyzická osoba, ktorá:
K podávaniu žiadostí odporúčame aj:
Žiadosť o poskytnutie finančného príspevku pre SZČO - editovateľné tlačivo a jednoduchý návod na vyplnenie
Kurzarbeit alebo tzv. tretia sociálna pomoc? Vláda schválila 14. 4. 2020
Aktualizované 17. 4.2020:
Na stránke pomáhameludom.sk je od 17. 4. 2020 doplnená možnosť žiadať o pomoc pre skupinu "Zamestnávatelia (vrátane SZČO, ktoré sú zamestnávateľmi), ktorí udržia pracovné miesta"
Subjekty, ktorých sa tzv. tretia sociálna pomoc týka:
D. Zamestnávatelia – ktorí nespadajú do kategórie A. alebo B.
Dve možnosti čerpania pomoci na svojich zamestnancov (môžu si vybrať, ktorá bude pre nich výhodnejšia)
1. možnosť: Preplatenie mzdy najviac do výšky 80 %, ak bude prekážka na strane zamestnávateľa a firma nebude musieť preukazovať pokles tržieb.
podmienkou je, že zamestnávateľ nemôže zamestnancovi prideľovať prácu z dôvodu prekážky na strane zamestnávateľa (§ 142 ods. 4 Zákonníka práce).
2. možnosť: Zamestnávateľ môže preukázať pokles tržieb a podľa toho bude dostávať príslušnú sumu na mzdu zamestnanca až do výšky 540 eur mesačne.
Upozornenie: Prijímateľom štátnej pomoci nemôže byť podnik, voči ktorému je nárokované vrátenie pomoci na základe predchádzajúceho rozhodnutia Komisie, v ktorom bola táto pomoc označená za neoprávnenú a nezlučiteľnú so spoločným trhom. Rovnako tak prijímateľom štátnej pomoci nemôže byť podnik v ťažkostiach.
Pre ďalšie informácie odporúčame:
Kurzarbeit a ďalšia pomoc pre zamestnávateľov spustená od 17. 4. 2020
Aktualizované 23. 4.2020, 30. 4. 2020:
E. Vybrané fyzické osoby, ktoré v čase vyhlásenia mimoriadneho stavu nemajú žiaden iný príjem.
Od 23. apríla bola spustená aj avizovaná pomoc pre dohodárov a konateľov jednoosobových s.r.o.( nar. vlády č. 103/2020 Z. z., žiadosť v jeho prílohe)
Pre ďalšie informácie odporúčame príspevok:
B. Odklad odvodov
Dňa 6. apríla 2020 nadobudol účinnosť zákon č. 68/2020 Z. z., ktorým sa dopĺňa zákon č. 461/2003 Z. z. o sociálnom poistení a zákon č. 580/2004 Z. z. o zdravotnom poistení.
Touto novelou sa odkladá z dôvodu pandémie spôsobenej vírusom COVID-19 platenie poisteného za mesiac marec 2020, ak došlo k poklesu čistého obratu zamestnávateľov alebo podnikateľských príjmov SZČO (tržieb); spôsob určenia poklesu tržieb ustanovuje nariadenia vlády č. 76/2020 Z. z. s účinnosťou od 10. apríla 2020.
Subjekty, ktorých sa odklad o odklad splatnosti poistného na sociálne poistenie týka:
(zákon č. 68/2020 Z. z., § 293ew zákona o sociálnom poistení)
zamestnávatelia a samostatne zárobkovo činné osoby (SZČO)
možnosť odkladu odvodov sa netýka časti poistného, ktoré odvádza zamestnávateľ zamestnanca, tu naďalej platia pôvodné termíny splatnosti
možnosť odkladu odvodov sa týka len povinne poistených samostatne zárobkovo činných osôb (SZČO)
Spôsob určenia poklesu čistého obratu a príjmov z podnikania upravuje nariadenie vlády Slovenskej republiky č. 76/2020 Z. z. o spôsobe určenia poklesu čistého obratu a príjmov z podnikania a z inej samostatnej zárobkovej činnosti.
Sociálna poisťovňa zverejnila formulár, pomocou ktorého možno o odklad požiadať.
Subjekty, ktorých sa odklad splatnosti preddavku na poistného na zdravotné poistenie týka:
(zákon 68/2020 Z. z., § 38ev zákona o zdravotnom poistení)
Preddavok na poistné zamestnávateľov a preddavok na poistné samostatne zárobkovo činných osôb, ktorí vykazujú medziročný pokles čistého obratu alebo pokles príjmov z podnikania a z inej zárobkovej činnosti podľa osobitného predpisu o 40 % a viac v dôsledku mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19, za marec 2020 je splatný v termíne do 31. júla 2020.
Spôsob určenia poklesu čistého obratu a príjmov z podnikania upravuje nariadenie vlády Slovenskej republiky č. 76/2020 Z. z. o spôsobe určenia poklesu čistého obratu a príjmov z podnikania a z inej
Povinnosť vykazovať poistné podľa § 20 nie je dotknutá.
Pre podrobnejšie informácie odporúčame článok:
Dôvodová správa k z. č. 68/2020 Z. z.
C. OPATRENIA VO FINANČNEJ OBLASTI – z. č. 67/2020 Z. z.
Daňové priznanie – k dani z príjmov za zdaňovacie obdobie, ktorého posledný deň lehoty na podanie uplynie počas obdobia pandémie, sa podáva v lehote do konca kalendárneho mesiaca nasledujúceho po skončení obdobia pandémie; v tejto lehote je povinnosť daň zaplatiť (§ 21 ods. 1 zákona č. 67/2020 Z. z.). Obdobie pandémie – opatrenia podľa tohto zákona sa uplatňujú počas obdobia pandémie, a to od 12. marca 2020 do konca kalendárneho mesiaca, v ktorom vláda mimoriadnu situáciu odvolá a až do uplynutia neskoršej lehoty podľa tohto zákona (§ 2 ods. 1 zákona č. 67/2020 Z. z.).
Mimoriadne opatrenia vo finančnej oblasti (covid-19) - zákon č. 67/2020 Z. z.
Zdroj: Ministerstvo práce,sociálnych vecí a rodiny, Sociálna poisťovňa, https://rokovania.gov.sk/
Autor: Ministerstvo práce,sociálnych vecí a rodiny, Sociálna poisťovňa, vláda SR
Štyri vládne opatrenia pre podporu udržania zamestnanosti v čase vyhlásenej mimoriadnej situácie (covid-19)